 **РЕПУБЛИКА БЪЛГАРИЯ**

Министерство на здравеопазването

Главен държавен здравен инспектор



**ДО**

**ПРОФ. Д-Р КОСТАДИН АНГЕЛОВ, ДМ**

**МИНИСТЪР НА ЗДРАВЕОПАЗВАНЕТО**

**Относно:** предложения за въвеждане на временни противоепидемични мерки на територията на Република България по време на удължаването на обявената епидемична обстановка, свързана с разпространението на COVID-19 за периода 1 октомври - 30 ноември 2020 г.

**УВАЖАЕМИ ГОСПОДИН МИНИСТЪР,**

Във връзка с удължаването на обявената извънредна епидемична обстановка на територията на Република България, свързана с епидемичното разпространение на COVID-19, считано от 1 октомври 2020 г. до 30 ноември 2020 г. и съгласно разпоредбите на чл. 63, ал. 4 и 5 от Закона за здравето предлагам да се въведат следните временни противоепидемични мерки за територията на страната с цел защита и опазване живота и здравето на гражданите.

**1. Въвеждане на ограничителни мерки по отношение на различни спортни мероприятия с международно участие на открито**

Основна превантивна мярка за разпространение на COVID-19 в обществото e спазването на физическа дистанция, което намалява риска от предаване на инфекцията и последващо разпространение на COVID-19. Създаването на ред и условия за недопускане на взаимодействието между участници, респективно зрители в спортни мероприятия стои в основата на тяхното успешно провеждане в контекста на COVID-19. Необходимо условие за опазване на общественото здраве е създаването на стриктна организация по недопускане на повече от предвидения брой зрители, както и на лица във видимо нездравословно състояние, осигуряване на възможност за дезинфекция на ръце и провеждането на стриктен контрол по спазване на въведените противоепидемични мерки във връзка с извънредната епидемична обстановка в страната.

На база на успешния старт на 2020 UEFA Super cup, Изпълнителният комитет на УЕФА е взел решение допустимият брой зрители на футболни мачове на асоциацията да е до 30% от капацитета на съответния стадион (с изключение на мачовете по футзал), като това се прилага само ако присъствието на публика е разрешено в съответната държава и съобразно националните здравни изисквания за заетост.

Предвид капацитета на Националния стадион „Васил Левски“ от 42 300 седящи места на открито, футболни мачове от турнирите на УЕФА между национални отбори, планирани на 08.10 и 14.10.2020 г., могат да се проведат при запълване на до 20 % от капацитета, настаняване на зрителите най-малко през две седалки и при спазване на физическа дистанция от 1,5 м., при стриктно спазване на въведените противоепидемични мерки по отношение на дезинфекция, хигиена на ръце и респираторен етикет и съгласно указанията на министъра на младежта и спорта, съгласувани с министерство на здравеопазването.

Всички останали мерки, посочени в заповедта предлагам да останат непроменени, в съответствие със Заповед № РД-01-549/30.09.2020 г.

С уважение,

